Bis am 6. Dezämber 1869 isch d  NZZ einisch pro Tag usecho; vom 7. Dezämber 1869 bis am 2. Jänner 1894 zweimal; vom 3. Jänner 1894 bis am 28. Septämber 1969 sogar drüümal. Dänn vom 29. Septämber 1969 bis am 29. Septämber 1974 wider zweimal und sit em 30. Septämber 1974 gits wider ei Uusgaab pro Taag. De Grund isch de Wunsch nach Aktualitäät gsi. Won dänn aber s Radio und spööter de Färnseh immer mee ufcho sind, liferet d Ziitig hüt me Hintergründ, als nu die letschte Mäldige.